Po Li Pandas Dragon Claw Heroes Digital Comics - Comics by comiXology
Pandas! Dragon Claw! Heroes! Battle against enemies! Dinosaurs! Dragon Pearl Quest! Attack of the Dinosaurs!
Po Li Pandas Dragon Claw Heroes: Lost in Space Pakskuur vol sitrus aan die brand gesteek tydens onwettige prostesaksies | SAUK.co.za - Nuus.info
Pakskuur vol sitrus aan die brand gesteek tydens onwettige prostesaksies
Kratte vol sitrus is vernietig toe ’n pakskuur in die Sondagsriviervallei aan die brand gesteek is te midde van onwettige protesaksie oor loonverhogings.
Die pluk en pak op die meeste sitrusplase in onder meer die distrikte Addo en Kirkwood staan reeds ongeveer ’n week lank stil. Onwettige stakers intimideer werkers en verhinder hulle om met hul werk voort te gaan.
Lt.-genl. Liziwe Ntsinga, kommissaris van die polisie in die Oos-Kaap, sê ’n groep van ongeveer 200 werkers het Dinsdag (5 Junie) die R336 wat na die Moses Mabhida-gebied naby Kirkwood lei, met klippe en brandende bande versper. Die betogers is toe uitmekaar waarna die skuur en drie trekkers aan die brand gesteek is.
“Ons beskou hierdie brandstigters as opportunistiese misdadigers en ons sal sterk teen hulle optree,” sê Ntsinga.
Mnr. Hannes de Waal, besturende direkteur van die Sondagsrivier-sitrusmaatskappy, sê dit lyk asof die protesaksie aangevuur word deur mense wat geen belang by die sitrusbedryf het nie.
“Die skade vir die week beloop reeds R20 miljoen en dit sal volgende tot R100 miljoen verhoog. Ons het ’n nawel-oes wat gepluk moet word, en ’n Clementine-oes moes al gepluk gewees het. Die staking gaan ’n groot impak op die stakers se lewe hê. Niemand gaan hier wen nie.”
De Waal sê die protesaksie kan nie as loononderhandelings beskryf word nie, maar eerder as ’n onwettige wegblyaksie wat deur Sanco (South African National Civic Organisation) gereël is. “Sanco verhinder omtrent alle landbou-ondernemings in die streek om met werk aan te gaan. Die betogers raak gewelddadig en intimideer die mense wat wil gaan werk. Dit is baie intensief.”
Hy sê dit is nie moontlik om ’n algemene onderhandeling met die werkers te hê nie, aangesien elke werkgewer met sy eie werknemers moet onderhandel. Dit sal verkeerd wees om op ’n nasionale vlak ooreenkomste aan te gaan. Die protesoptrede verhinder egter werknemers om by hul werkplek uit te kom, wat onderhandelinge onmoontlik maak.
Volgens berekeninge het werkers in die vallei die afgelope twee tot drie jaar verhogings van tussen 25% en 35% gekry.
Hy sê die maatskappy werk saam met die landbousakekamer Agbiz, Agri SA en nasionale vakbonde werk om die situasie op te los. “Die Food and Allied Workers’ Union (Fawu) is reeds in die vallei en die provinsiale regering lig ook die stakers in dat die staking onwettig is.”
Hy sê die meeste stakers is seisoenwerkers of mense van buite. Min heeltydse werknemers van die verskillende ondernemings neem aan die staking deel.
De Waal sê die landboubedryf in die gebied probeer sover moontlik aan die landswette voldoen.
Foto: Willie Rossouw /Betogers by die Hermitage-pakhuis naby Addo.
Categories: Afrikaner, Betogings, geweld, Inligting, misdaad, Nuus, SA-nuus, Staking
Tags: afrikaans, Afrikaanse, Afrikaanse Nuus, Afrikaner, Berig, betogers, betoging, brandstigters, Info, misdaad, Nuus, Onwettige wegbly-aksies, Oos-Kaap, pakskuur, protesaksie, sitrus, sitrusplase, Sondagsriviervallei, South Africa, staking, Suid Afrika
« Hoe de joos is dit moontlik dat Polisie-, weermag se toerusting by transito-rowers gekry is?
Vereniging vir Staatsamptenare dreig om SA tot stilstand te bring tydens staking »